
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2602 

30 Σεπτεμβρίου 2014 


ΑΠΟΦΑΣΕΙ Σ 

Αριθμ. ΠΟΑ. 1212 

Επίσπευση επιστροφής πιστωτικού υπολοίπου για τις 
επιχειρήσεις που πραγματοποιούν κυρίως πράξεις 
που δεν επιβαρύνονται με ΦΠΑ και έχουν δικαίωμα 
έκπτωσης του φόρου των εισροών τους. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 32, της παρ. 
1 του άρθρου 34 και του άρθρου 36 του Κώδικα ΦΠΑ 
(κύρωση με το ν. 2859/2000 - ΦΕΚ 248 Α77.11.2000), όπως 
ισχύουν. 

2. Τις διατάξεις του άρθρου 42, 54 και 55 του Κώδικα 
Φορολογικής Διαδικασίας (ν. 4174/2013 - ΦΕΚ Α' 170), 
όπως ισχύουν. 

3. Τις διατάξεις των ΑΥΟ ΠΟΑ 1090/2012 (ΦΕΚ 1146 
Β'/10.4.2012) «Διαδικασία επιστροφής ΦΠΑ προς τις επι¬ 
χειρήσεις και επιτηδευματίες» και ΠΟΑ 1067/2013 (ΦΕΚ 
775 Β'/3.4.2013) «Διαδικασία επιστροφής ΦΠΑ προς τις 
επιχειρήσεις και επιτηδευματίες -Τροποποίηση των ΑΥΟ 
ΠΟΑ 1090/2012 και ΠΟΑ 1073/2004 - Κατάργηση των ΑΥΟ 
ΠΟΑ 1016/2010 και 1108/2010.» 

4. Τις διατάξεις της υποπαραγράφου Ε2 της παρ. Ε 
του πρώτου άρθρου του ν. 4093/2012 περί σύστασης 
θέσης Γενικού Γραμματέα Δημοσίων Εσόδων (ΦΕΚ Α' 
222) όπως ισχύει. 

5. Την υπ’ αριθ. 20/25.6.2014 (Υ.Ο.Δ.Δ. 360) Πράξη 
Υπουργικού Συμβουλίου «Επιλογή και Διορισμός Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών». 

6. Την ανάγκη επίσπευσης της διαδικασίας επιστρο¬ 
φής ΦΠΑ σε εξαγωγικές επιχειρήσεις χαμηλού κινδύνου 
για την ενίσχυση της ρευστότητας της αγοράς και τη 
μείωση του διοικητικού κόστους της φορολογικής δι¬ 
οίκησης. 

7. Την ανάγκη καθορισμού κριτηρίων για τις επιχειρή¬ 
σεις οι οποίες αιτούνται υψηλά ποσά επιστροφής ΦΠΑ 
ετησίως, λόγω πραγματοποίησης κυρίως πράξεων που 
δεν επιβαρύνονται με ΦΠΑ, με δικαίωμα έκπτωσης και 
εμφανίζουν υψηλό βαθμό συμμόρφωσης και οι οποίες 
θα περιλαμβάνονται σε ειδικό κατάλογο επιχειρήσεων, 
με σκοπό την άμεση επιστροφή χωρίς έλεγχο. 


8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού,αποφασίζουμε: 

1. Οι αιτήσεις επιστροφής, που υποβάλλονται από 
υποκείμενους που πραγματοποιούν απαλλασσόμενες 
πράξεις ή πράξεις φορολογητέες εκτός Ελλάδας, με 
δικαίωμα έκπτωσης του φόρου εισροών, σε ποσοστό 
τουλάχιστον 50% του συνολικού κύκλου εργασιών τους 
κατά την προηγούμενη διαχειριστική περίοδο και περι¬ 
λαμβάνονται σε κατάλογο επιχειρήσεων, σύμφωνα με 
τα οριζόμενα στην παρούσα, διεκπεραιώνονται κατά 
προτεραιότητα και χωρίς έλεγχο, καθώς θεωρούνται για 
τους σκοπούς της ανάλυσης κινδύνου που ορίζεται στις 
ΑΥΟ ΠΟΑ 1090/2012 και ΠΟΑ 1067/2013 ως εξαιρετικά 
χαμηλού κινδύνου. 

2. Στον κατάλογο της προηγούμενης παραγράφου πε¬ 
ριλαμβάνονται οι επιχειρήσεις, των οποίων το αιτούμενο 
προς επιστροφή ποσό κατά το προηγούμενο ημερολο¬ 
γιακό έτος ανέρχεται έως και είκοσι τοις εκατό (20%) 
του συνολικά αιτούμενου προς επιστροφή ποσού από 
όλες τις επιχειρήσεις κατά το προηγούμενο ημερολογι¬ 
ακό έτος και οι οποίες κατατάσσονται κατά φθίνουσα 
σειρά με βάση το ύψος του αιτούμενου ποσού, εφόσον 
πληρούν σωρευτικά τα παρακάτω κριτήρια: 

α) Κατά τις τελευταίες τέσσερις (4) προηγούμενες 
διαχειριστικές περιόδους: 

ί) Έχουν ελεγχθεί για τουλάχιστον τρεις (3) φορο¬ 
λογικές περιόδους και το σύνολο του επιστραφέντος 
κατόπιν ελέγχου ποσού δεν διαφέρει από το συνολικά 
αιτούμενο ποσό σε ποσοστό άνω του 5%. 

ϋ) Δεν έχουν διαπράξει φοροδιαφυγή σύμφωνα με τα 
οριζόμενα στην παρ. 1 του άρθρου 55 και δεν έχουν 
υποπέσει σε οποιαδήποτε παράβαση, σύμφωνα με τα 
οριζόμενα στην περ. θ' της παρ. 1 του άρθρου 54 και 
στην παρ. 2 του άρθρου 55 του Κώδικα Φορολογικής 
Διαδικασίας. Ειδικά για τις χρήσεις έως και 31.12.2013 
δεν πρέπει να έχουν υποπέσει σε οποιαδήποτε από τις 
παραβάσεις που αναφέρονται στο παράρτημα I της 
παρούσας. 

ϋί)Έχουν υποβάλει εμπρόθεσμα το σύνολο των δηλώ¬ 
σεων ΦΠΑ, απόδοσης παρακρατούμενων φόρων μισθω¬ 
τών υπηρεσιών και φορολογίας εισοδήματος, καθώς και 
των ανακεφαλαιωτικών πινάκων των παραγράφων 5, 5α 
και 5β του άρθρου 36 του Κώδικα ΦΠΑ. 

β) Έχουν τακτοποιήσει τυχόν ληξιπρόθεσμες οφειλές 
με οποιονδήποτε από τους προβλεπόμενους νόμιμους 
τρόπους (ρύθμιση ή αναστολή), κατά το χρόνο αξιολό¬ 
γησης της αίτησης επιστροφής ΦΠΑ. 

3. Ο κατάλογος επιχειρήσεων της παραγράφου 1 κα¬ 
θορίζεται κατά το μήνα Ιανουάριο κάθε έτους. Ειδικά για 
την πρώτη εφαρμογή της παρούσας, ο κατάλογος της 
παραγράφου 1 θα καταρτιστεί άμεσα με τη δημοσίευση 
της παρούσας απόφασης και θα ισχύει για όλες τις 
εκκρεμείς αιτήσεις επιστροφής, που έχουν υποβληθεί 
από 1.1.2014 από τις επιχειρήσεις που θα περιλαμβάνο¬ 
νται στον κατάλογο, με την προϋπόθεση ότι δεν έχει 
ξεκινήσει ο έλεγχος. 

4. Σε περίπτωση που για μία ή περισσότερες από τις 
επιχειρήσεις του καταλόγου της παραγράφου 1 της 
παρούσας, διαπιστωθεί η μη πλήρωση αθροιστικά των 
κριτηρίων που αναφέρονται στην παράγραφο 2, η επι¬ 
χείρηση διαγράφεται από τον κατάλογο. Η διαγραφή 
γίνεται οποτεδήποτε εντός του έτους ισχύος του κατα¬ 
λόγου και άμεσα με την ανωτέρω διαπίστωση. 

5. Σε κάθε περίπτωση, εφόσον ο αρμόδιος Προϊστάμε¬ 
νος Δ.Ο.Υ. διαθέτει στοιχεία από τα οποία προκύπτουν 
ισχυρές ενδείξεις παραβατικότητας της επιχείρησης, 
υποχρεούται να ζητήσει τη διενέργεια ελέγχου πριν την 
επιστροφή. Το αίτημα, με πλήρη αιτιολόγηση, υποβάλ¬ 
λεται εγγράφως στη Δ/νση Επιχειρησιακού Σχεδιασμού, 
η οποία εγκρίνει ή απορρίπτει το αίτημα εντός πέντε 
(5) εργάσιμων ημερών από την ημερομηνία λήψης του 
αιτήματος. 

6. Μετά τη διενέργεια της επιστροφής διενεργείται 
ετησίως δειγματοληπτικός έλεγχος στις επιχειρήσεις 
που περιλαμβάνονται στον κατάλογο της παραγράφου 

1. Το εν λόγω δείγμα προσδιορίζεται από τη Δ/νση 
Επιχειρησιακού Σχεδιασμού και καλύπτει τουλάχιστον 
το 10% των εν λόγω επιχειρήσεων. 


Παράρτημα I 

Πίνακας παραβάσεων για χρήσεις μέχρι 31.12.2013, 
για την εφαρμογή της παραγράφου 2.α(ϋ) 

1. Μη τήρηση βιβλίων πρωτογενών καταχωρήσεων ή 
τήρηση κατώτερης κατηγορίας ή μη τήρηση ισοζυγίου 
γενικού αναλυτικών καθολικών. 

2. Μη τήρηση πρόσθετων βιβλίων της παρ. 5 του άρ¬ 
θρου 10 του ΚΒΣ ή της παρ. 23 του άρθρου 4 του ΚΦΑΣ 
ή του βιβλίου κοστολογίου οικοδομών καθώς και η μη 
καταχώρηση ή ανακριβής καταχώρηση στα βιβλία αυτά. 

3. Παρεμπόδιση του προληπτικού ελέγχου με θετικές 
ενέργειες ή μη επίδειξη βιβλίων και στοιχείων για δεύ¬ 
τερη και επόμενη φορά. 

4. Μη καταχώρηση ή ανακριβής καταχώρηση στοι¬ 
χείων ή καταχώρηση ανύπαρκτης αγοράς, πώλησης, 
εσόδου, εξόδου. 

5. Μη καταχώρηση ή ανακριβής καταχώρηση ως προς 
την ποσότητα στο Βιβλίο Απογραφών εμπορεύσιμου 
περιουσιακού στοιχείου ή καταχώρηση ανύπαρκτου 
στοιχείου απογραφής. 

6. Μη έκδοση φορολογικού στοιχείου ή ανακριβής 
έκδοσή του ή μη καταχώρηση σερβιρισθέντων ειδών 
στα δελτία παραγγελίας. 

7. Μη έκδοση στοιχείου παράδοσης κτισμάτων. 

8. Μη διαφύλαξη βιβλίων, στοιχείων και άλλων δικαιολο- 
γητικών εγγραφής καθώς και φορολογικών μηχανισμών. 

9. Έκδοση πλαστών ή έκδοση - λήψη εικονικών (μερι¬ 
κώς ή ολικώς) φορολογικών στοιχείων. 

10. Νόθευση στοιχείων. 

11. Μη εξόφληση στοιχείων λιανικής πώλησης με τον 
προσήκοντα τρόπο. 

12. Παραβίαση ή παραποίηση φορολογικών μηχανισμών. 

13. Έκδοση αποδείξεων λιανικής πώλησης από μη εγκεκρι¬ 
μένη ή μη δηλωμένη ή παραβιασμένη ΦΤΜ ή συστημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2014 

Η Γενική Γραμματέας 
Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

